Opgøret foregår på Nordjyske Arena den 9. december mod Viborg F.F. - Vi vil gerne benytte årets sidste hjemmekamp til at takke nordjyderne for opbakningen til Hele Nordjyllands Hold, siger bankdirektør John Lundsgaard fra Spar Nord i en pressemeddelelse. Hos AaB håber man, at folk vil benytte sig af det flotte tilbud, så stemningen bliver i top til årets sidste Superliga-kamp. - Vi er enormt glade for, at Spar Nord har valgt at tage dette initiativ, siger AaB's sportschef, Allan Gaarde, i en pressemeddelelse. Hvis du vil have del i de gratis billetter, så gå ind på www.aabsport.dk . Man kan få to billetter ad gangen til kampen mod Viborg F.F. AaB kan ved at hente point mod Viborg F.F. tangere klubrekorden på 14 ubesejrede Superlige-hjemmekampe på stribe.

Referat:
AaB's hovedsponser, Spar Nord, har købt 5000 billetter til årets sidste Superliga-kamp, som de uddeler gratis.